Nicușor Dan anunță tăierea unui miliard de lei din bugetul Primăriei Capitalei: „Solicit parlamentarilor să conteste legea” la CCR
Primarul Capitalei, Nicușor Dan, atrage atenția că, prin proiectul de buget elaborat de coaliția de guvernare PSD-PNL-UDMR, Primăria Capitalei ar urma să primească 4 miliarde de lei în 2025, o sumă cu un miliard de lei mai mică față de anul anterior. Edilul a solicitat, de asemenea, parlamentarilor să conteste legea bugetului național la Curtea Constituțională.